
	  Parlamentul României   

 Camera Deputaţilor


COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
Bucureşti, 25.04.2012
            Nr. 26/75


                                Către
BIROUL PERMANENT AL 

CAMEREI DEPUTAŢILOR
Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele cu emisii de gaze cu efect de seră atribuite României la nivelul Uniunii Europene, trimis comisiei spre dezbatere în fond, în procedură de urgenţă, cu adresa nr. PLx.51 din 10 aprilie 2012. 

PREŞEDINTE,

                                          BOGDAN CANTARAGIU  

Bucureşti, 25.04.2012
              Nr.26/75
R A P O R T    

asupra proiectului de Lege pentru aprobarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele cu emisii de gaze cu efect de seră atribuite României la nivelul Uniunii Europene
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.115/2011 privind stabilirea cadrului instituţional şi autorizarea Guvernului, prin Ministerul Finanţelor Publice, de a scoate la licitaţie certificatele cu emisii de gaze cu efect de seră atribuite României la nivelul Uniunii Europene, trimis cu adresa nr. PL-x.51 din 10 aprilie 2012.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.1335 /16.12.2011).
Proiectul de ordonanţă de urgenţă are ca obiect de reglementare stabilirea cadrului instituţional pentru aplicarea Regulamentului nr.1031/2010 al Comisiei şi autorizarea Guvernului, prin Ministerul Finanţelor Publice, de a scoate la licitaţie certificatele de emisii de gaze cu efect de seră atribuite României la nivelul Uniunii Europene.
Proiectul de lege a fost adoptat de Senat în forma iniţială, în condiţiile articolului 115 alineatul (5) teza a III-a din Constituţia României, republicată.
Comisia propune Plenului Camerei Deputaţilor aprobarea proiectului de lege în forma adoptată de Senat.
Proiectul de lege face parte din categoria legilor ordinare, conform art.76 alin.(2) din Constituţia României, republicată. 
Dezbaterile au avut loc în şedinţa comisiei din 24 aprilie 2012.

 La lucrările comisiei au fost prezenţi 25 deputaţi, din totalul de 29 membri ai comisiei.

Raportul comisiei a fost adoptat cu unanimitate de voturi.

Camera Deputaţilor este Cameră decizională, potrivit prevederilor art. 75, alineatele (1) şi (3) din Constituţia României, republicată şi ale art.92 din Regulamentul Camerei Deputaţilor, republicat. 
PREŞEDINTE,                                        SECRETAR,
BOGDAN CANTARAGIU                            GHEORGHE CIOCAN
Întocmit:

Consilier  Iulia Toader                                  
